stanford-oval/wikipedia huggingface dataset:
Al Jaffee
Elämä ja ura

Jaffee oli taustaltaan juutalainen ja hänen alkuperäinen äidinkielensä oli jiddiš. Hänen vanhempansa olivat Yhdysvaltoihin muuttaneita liettuanjuutalaisia, ja lapsuudessaan hän asui kuusi vuotta äitinsä kanssa juutalaisessa kylässä eli shtetlissä Liettuan Zarasaissa. Jaffee oli 12-vuotias palatessaan Yhdysvaltoihin. Hän muutti myöhemmin virallisesti etunimensä Abrahamista Allaniksi.
Jaffee opiskeli New Yorkissa High School of Music & Art -taidekoulussa, josta valmistui vuonna 1940. Hän tutustui koulussa tuleviin Mad-kollegoihinsa Will Elderiin ja Harvey Kurtzmaniin. Jaffee toimi toisen maailmansodan aikana Yhdysvaltain ilmavoimien piirtäjänä. Hän aloitti uransa vuonna 1941 piirtämällä ja käsikirjoittamalla Quality Comics -kustantamolle Inferior Man -nimistä sarjakuvaa, joka oli parodia Teräsmiehestä. Sen jälkeen hän piirsi eläinsarjakuvia ja toimitti nuorille suunnattuja sarjakuvalehtiä Timely Comicsille. Jonkin aikaa hän työskenteli Stan Leelle.
Madiin Jaffee siirtyi vuonna 1955. Hän jätti lehden hieman myöhemmin yhdessä Kurtzmanin kanssa piirtääkseen tämän uusiin julkaisuihin, mutta palasi Madiin jo vuonna 1958. Alkuaan Jaffee ainoastaan kirjoitti Madiin, mutta myöhemmin hänestä tuli piirtäjä-käsikirjoittaja, tosin hän pysyi freelancerina eikä ollut koskaan virallisesti lehden palkkalistoilla. Kirjoittajana hän suosi terävää ja iskevää huumoria. Vuonna 1964 hän kehitti kuuluisan Madin taittelutehtävän. Siinä takakannen piirros ja kuvateksti muuttuvat oikein taiteltaessa toiseksi kuvaksi ja tekstiksi, johon usein sisältyy satiirinen viesti. Pienemmäksi taiteltava kuvasivu (fold-in) oli samalla tarkoitettu vastakohdaksi muiden lehtien isommaksi taiteltaville keskiaukeamakuville (fold-out).
Muita Jaffeen kuuluisia ideoita ovat kirjoinakin julkaistut Snappy Answers to Stupid Questions (”Teräviä vastauksia typeriin kysymyksiin”) -piirrokset, joista ensimmäinen ilmestyi Madissa vuonna 1965, sekä kaaviokuvin varustetut esittelyt arkipäivää helpottamaan tarkoitetuille naurettaville kuvitteellisille keksinnöille. Jaffee jäi lopullisesti eläkkeelle vasta 99-vuotiaana kesäkuussa 2020. Pääosin uuden sisällön tuottamisesta luopunut Mad julkaisi hänen lähtönsä yhteydessä Al Jaffee -erikoisnumeron.
Mad-uransa ohella Jaffee piirsi New York Herald Tribunessa vuosina 1958–1965 julkaistua Tall Tales -nimistä yksiruutuista sarjakuvaa sekä myöhemmin syndikoituja strippisarjoja Debbie Deere (1966–1969) ja Jason (1971–1974). Hän teki myös paljon mainospiirroksia ja lastenkirjojen kuvituksia. Jaffee sai Reuben-palkinnon vuonna 2008 ja hänet liitettiin Will Eisner Hall of Fameen vuonna 2013.
Jaffee eli pääosan elämästään Manhattanilla New Yorkissa. Hän oli naimisissa kahdesti ja hänellä oli useita lapsia, joista osa ottolapsia. Hän kuoli monielinhäiriöön manhattanilaisessa sairaalassa 102-vuotiaana vuonna 2023.
Aiheesta muualla

Kuvia tai muita tiedostoja aiheesta Al Jaffee Wikimedia Commonsissa
Luettelo Jaffeen töistä Mad-lehdessä (englanniksi) Madcoversite.com
Kansainyhteisön kisat 2006

Avajaisseremonia Melbourne Cricket Ground -stadionilla.
Järjestyksessään 18. Kansainyhteisön kisat järjestettiin Australian Melbournessa 15.–26. maaliskuuta 2006. Kyseessä oli suurin Melbournessa koskaan järjestetty urheilutapahtuma, jättäen varjoonsa jopa kesäolympialaiset vuonna 1956.
Kisoissa miteltiin 16 eri urheilulajissa, joista 12 oli yksilö- ja neljä joukkuekilpailuja. Kaikkiaan tapahtumia oli kisoissa 247.
Neljässä lajissa kilpailtiin usealla eri osa-alueella:
Vesilajit: uimahyppy, uinti, taitouinti
Pyöräily: ratapyöräily, maantiepyöräily, maastopyöräily
Voimistelu: telinevoimistelu, rytminen voimistelu
Ammunta: pistooli, pienois- ja ilmakivääri, kivääri
Muut lajit olivat yleisurheilu, koripallo, maahockey, nurmikeilailu, nyrkkeily, painonnosto, pöytätennis, rugby, squash, sulkapallo,  triathlon ja verkkopallo.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu
Karl Kainberger

| Mitalit> Maa:   Itävalta.Miesten jalkapallo. Olympialaiset  | Mitalit> Maa:   Itävalta.Miesten jalkapallo. Olympialaiset  | Mitalit> Maa:   Itävalta.Miesten jalkapallo. Olympialaiset  | Maa:   Itävalta> Miesten jalkapallo. |
| --- | --- | --- | --- |
|  Hopeaa | Berliini 1936 | joukkuekilpailu |  |
Karl Kainberger (1. joulukuuta 1912 Salzburg – 17. joulukuuta 1997 Salzburg) oli itävaltalainen jalkapalloilija ja olympiamitalisti. Hän oli mukana vuoden 1936 kesolympialaisissa Berliinissä hopeaa voittaneessa Itävallan jalkapallomaajoukkueessa. Kainberger edusti SAK 1914:aa.
Myös Karl Kainbergerin veli Eduard Kainberger oli mukana Itävallan joukkueessa voittamassa Berliinissä jalkapallon olympiahopeaa.
17. maaliskuuta

17. maaliskuuta on gregoriaanisen kalenterin mukaan vuoden 76. päivä (77. päivä karkausvuonna). Vuodesta on jäljellä 289 päivää.
Nimipäivät

suomalainen kalenteri: Kerttu, Kerttuli
suomenruotsalainen kalenteri: Gertrud, Trude
ortodoksinen kalenteri: Aleksi, Patrik, Makari, Kari
pohjoissaamenkielinen kalenteri: Gearte, Kearte
vanhemmissa kalentereissa: Gerhard
Tapahtumia

1845 – Stephen Berry keksi kumilenkin.
1862 – Suomen ensimmäinen rautatie, päärata Helsingin ja Hämeenlinnan välillä, avattiin.
1931 – Nevada laillisti uhkapelin.
1938 – Puola esitti uhkavaatimuksen Liettualle.
1958 – Yhdysvallat laukaisi Vanguard I:n, vanhimman yhä kiertoradalla olevan satelliitin.
1959 – Tiibetin kansannousu alkoi ja Tenzin Gyatso, 14. dalai-lama, pakeni Tiibetistä Intiaan.
1969 – Golda Meiristä tuli Israelin pääministeri.
1971 – Suomen Kansan Demokraattinen Liitto veti ministerinsä pois Ahti Karjalaisen hallituksesta ”korppusodan” vuoksi. Tilalle tulivat uudet ministerit SDP:sta.
1985 – Sarjamurhaaja Richard Ramirez (”Night Stalker”) murhasi ensimmäiset kaksi uhriaan Los Angelesissa.
1988 – Kolumbialainen Boeing 727 (Aviancan lento 410) syöksyi vuorenrinteeseen Venezuelan rajan läheisyydessä, 143 ihmistä sai surmansa.
1992 – Itsemurha-autopommi surmasi 29 ihmistä ja haavoitti 242:ta Israelin Buenos Airesin suurlähetystössä Argentiinassa.
2004 – Kosovossa alkoivat suuret mellakat. 17.–19. maaliskuuta 2004 kuoli eri lähteiden mukaan noin 30 ihmistä, ja satoja rakennuksia, kuten kirkkoja, sairaaloita ja kouluja, poltettiin. Lopulta KFOR-rauhanturvajoukot saivat rauhoitettua tilanteen.
2005 – Satojen autojen ketjukolareita Helsingin sisäänajoväylillä: kolme ihmistä kuoli.
2020 – Suomi otti koronavirusepidemian vuoksi käyttöön valmiuslain ensimmäistä kertaa maan historiassa.
Juhlapäiviä

Irlanti, Montserrat (sekä laajalti Pohjois-Amerikassa): Pyhän Patrickin päivä ("Feast Day of St. Patrick").
Rooman valtakunta: Bakkanaalien toinen päivä (viininjumala Dionysoksen eli Bacchuksen kunniaksi; juhlat rappeutuivat vähitellen irstaiksi juomingeiksi).
Rooman valtakunta: Liberia-juhla, Liberin, hedelmällisyyden ja kasvun jumalan kunniaksi (samastettiin Bacchukseen).
| 0 | 1 | 2 |
| --- | --- | --- |
|  |   Lyhyt tiivistelmä päivästä 17. maaliskuuta: |  |
:   Rudolf Nurejev 1862 – Suomen ensimmäinen rautatie, päärata Helsingin ja Hämeenlinnan välillä, avattiin.  1919 – Yhdysvaltalainen jazzlaulaja ja -pianisti Nat King Cole syntyi.  1920 – Bangladeshin perustaja Mujibur Rahman syntyi.  1938 – Puola esitti uhkavaatimuksen Liettualle.  1938 – Venäläinen balettitanssija ja koreografi Rudolf Nurejev syntyi.  1958 – Vanhin edelleen kiertoradalla oleva satelliitti Vanguard 1 laukaistiin.  
Katso myös: kalenteri ~ 16. maaliskuuta, 18. maaliskuuta
| --- | --- |
tammikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Aarhus

| Aarhus |
| --- | --- |
 Aarhusin kaupunkinäkymä.
 vaakuna
 Aarhus
 Koordinaatit: 56°9′0″N, 10°12′0″E 
Valtio:   Tanska
Alue:  Keski-Jyllannin alue
Kunta:  Aarhusin kunta
Väkiluku:  335 684
 Ajankohdan 2017 mukainen väkilukutieto koskee taajamaa (tansk. by), ja sen lähteenä on Danmarks Statistik. 
Infobox OKVirheellinen NIMI-arvo: 
Aarhus (myös Århus; suom.   [oːrhuːs], tansk.   [ˈɒːˌhuˀs]) on Tanskassa Keski-Jyllannin alueella sijaitsevan Aarhusin kunnan keskustaajama. Vuoden 2017 alussa taajamassa oli 269 022 asukasta. Vuonna 2017 Aarhusin kunnassa oli 335 684  asukasta.
Aarhus on myös entinen kaupunki, mutta vuoden 1970 kuntauudistuksessa kaupunkikäsitteestä luovuttiin Tanskassa.
Maantiede ja ilmasto

Aarhus sijaitsee Jyllannin niemimaan itärannikolla, Aarhusinlahden rannalla. Se on Kööpenhaminan jälkeen maan toiseksi suurin kaupunkitaajama, ja Aarhusin yliopisto on maan toiseksi suurin yliopisto.
Vuoden lämpimin kuukausi on heinäkuu, jolloin keskilämpötila on 17 astetta. Kylmintä on tammi-helmikuussa, keskimäärin +1 astetta. Eniten sadetta saadaan elokuussa, vähiten huhtikuussa.
Nähtävyydet

Aarhusin tuomiokirkko rakennettiin 1200-luvulla.
Kaupungintalo ja yliopiston vanhat rakennukset edustavat 1900-luvun alkupuolen tanskalaista arkkitehtuuria.
Aarhusissa on viikinkimuseo ja Gamle By -niminen ulkoilmamuseo, joka esittää vanhaa tanskalaista kaupunkia.
Muita matkailijoiden suosimia vierailukohteita ovat kaksi huvipuistoa Djurs Sommerland ja Tivoli Frihed.
Historia

Viikingit perustivat Aarhusin 700-luvulla. Piispanistuin perustettiin vuonna 948. 
Vanhin tunnettu kaupunkioikeuksien julistus on vuodelta 1441, mutta siinä viitataan aikaisempaan dokumenttiin. Teollinen vallankumous ja liikenneyhteyksien kehitys kiihdyttivät kaupungin kasvua 1800-luvun puolivälissä. Sataman laajennus valmistui vuonna 1861 ja Jyllannin ensimmäinen rautatie 1862.
Talous

Aarhusissa on metalli-, konepaja-, kemian- ja tupakkateollisuutta, olutpanimo ja laivanrakennusta.
Liikenne

Aarhusin lentoasema sijaitsee Syddjursin kunnassa noin 36 kilometriä Aarhusin keskustasta koilliseen.
Aarhusin satama on Tanskan suurin konttisatama. Aarhusista on säännöllistä matkustajalauttaliikennettä Oddeniin ja Kalundborgiin.
Aarhusin pikaraitiotie avattiin vuonna 2017.
Palvelut ja ympäristöasiat

Aarhusin kunnan tavoitteena on olla hiilineutraali kaupunki vuoteen 2030 mennessä. Tavoitteessa auttaa kunnan edistyksellinen jätevesijärjestelmä, joka tuottaa 50 % enemmän energiaa kuin se kuluttaa. Uusitussa vedenpuhdistusjärjestelmässä jäteveteen syötetään bakteereja. Bakteerit muhivat vedessä aikansa, ja niiden tuottamaa biokaasua poltetaan sitten voimantuotannossa. Saatua energiaa käytetään veden pumppaamiseen kuntalaisille, ja yli menevä energia myydään sähköverkkoon. Aarhusin kunta on ensimmäinen kyseisen jätevesijärjestelmän käyttöön ottanut kaupunki, ja sama järjestelmä on tarkoitus ottaa käyttöön myös Kööpenhaminassa, Chicagossa ja San Franciscossa.
Ympäristöasioita koskeva Aarhusin yleissopimus solmittiin Aarhusissa 40 valtion kesken vuonna 1998.
Kulttuuri

Aarhusin Musiikkitalo, jossa esiintyy Tanskan kansallisooppera, sijaitsee aivan kaupungin keskustassa. Sen vieressä on taidemuseo Aros.
Aarhusin kaupungin pohjoismaisia ystävyyskaupunkeja ovat Ruotsissa Göteborg, Norjassa Bergen ja Suomessa Turku.
Kulttuuri > Nimenmuutos

Tanskan vuoden 1948 oikeinkirjoitusuudistuksessa otettiin käyttöön kirjain Å, ja "Aa"-muodot korvattiin "Å"-muodolla. Jotkin tanskalaiset paikkakunnat, etenkin Aalborg ja Aabenraa vastustivat nimiensä kirjoitusasun muutosta. Århusissa muutokseen oltiin aluksi tyytyväisiä, sillä ajateltiin, että nimen Å:llinen muoto olisi edistyksellinen.
Vuonna 2010 kunta päätti muuttaa nimensä vuoden 2011 alusta Århusista Aarhusiksi. Kunnan puolueista asian puolesta äänestivät sosiaalidemokraatit (Socialdemokraterne), sosialistinen kansanpuolue SF (Socialistisk Folkeparti) ja radikaali Venstre. Kirjoitusasun muutoksen perusteena oli se, että å kirjoitetaan nettiosoitteissa aa-muodossa, koska niissä ei käytetä skandinaavisia kirjaimia. Sekaannusten estämiseksi Å:n (tansk. bolle-å) sisältävä kirjoitusasu poistettiin käytöstä. Kunnan silloisen pormestarin Nicolai Wammenin mukaan kirjoitusasun piti seurata nykyaikaa. Moni kaupungin virastoista ja laitoksista käytti jo ennestään kahden A-kirjaimen muotoa. Päätöksellä myös tehtiin paluu kunnan historiallisille juurille, sillä vuoteen 1948 saakka kunnan nimi oli nimen omaan muodossa Aarhus. Nimi lausutaan [ˈɒːˌhuˀs] kirjoitusasusta riippumatta.
Urheilu

Aarhusin tunnetuin urheiluseura on jalkapallon Superliigassa pelaava Aarhus GF. Joukkue pelaa kotiottelunsa Ceres Parkissa.
Kuvia

Aarhusin yliopisto
Aarhusin teatteri
Aarhusin tuomiokirkko sisältä
Aarhusin päärautatieasema sisältä
Lighthouse-pilvenpiirtäjä, Tanskan korkein rakennus
Aiheesta muualla

Wikimedia Commonsissa on kuvia tai muita tiedostoja aiheesta .
Aarhusin kunnan kotisivut (tanskaksi)
Euroopan kulttuuripääkaupunki
| --- | --- |
1980-luku:   1985: Ateena  1986: Firenze  1987: Amsterdam  1988: Länsi-Berliini  1989: Pariisi 
1990-luku:   1990: Glasgow  1991: Dublin  1992: Madrid  1993: Antwerpen  1994: Lissabon  1995: Luxemburg  1996: Kööpenhamina  1997: Thessaloniki  1998: Tukholma  1999: Weimar 
2000-luku:   2000: Avignon · Bergen · Bologna · Bryssel · Helsinki · Krakova · Praha · Reykjavík · Santiago de Compostela  2001: Rotterdam · Porto  2002: Brugge · Salamanca  2003: Graz  2004: Genova · Lille  2005: Cork  2006: Patras  2007: Sibiu · Luxemburg  2008: Liverpool · Stavanger  2009: Vilna · Linz 
2010-luku:   2010: Essen · Istanbul · Pécs  2011: Turku · Tallinna  2012: Guimarães · Maribor  2013: Marseille · Košice  2014: Riika · Uumaja  2015: Mons · Plzeň  2016: San Sebastián · Wrocław  2017: Aarhus · Páfos  2018: Leeuwarden · Valletta  2019: Matera · Plovdiv 
2020-luku:   2020: Rijeka · Galway  2021: Timișoara · Elefsína  2022: Kaunas · Esch-sur-Alzette  2023: Veszprém  2026: Oulu
Karl Kassulke

Karl Otto Kassulke (20. maaliskuuta 1941 – 26. lokakuuta 2008) oli yhdysvaltalainen amerikkalaisen jalkapallon pelaaja, pelipaikaltaan takapuolustaja. Hänen ammattilaisseuranaan oli vuosina 1963–1972 NFL:ssa Minnesota Vikings. Hän pelasi myös Pro Bowl -kokoonpanossa. Hänen yliopistonsa oli Draken yliopisto Des Moinesissa, Iowassa.
Kassulke halvaantui moottoripyöräonnettomuudessa vuonna 1973. Hän kuoli 67-vuotiaana sydänkohtauksen saatuaan.
Adenosiinidifosfaatti

| Adenosiinidifosfaatti |
| --- | --- |

Tunnisteet
CAS-numero:  58-64-0
PubChem CID:  6022
SMILES:  C1=NC2=C(C(=N1)N)N=CN2C3C(C(C(O3)COP(=O)(O)OP(=O)(O)O)O)O
Ominaisuudet
Molekyylikaava:  C10H15N5O10P2
Moolimassa:  427,201 g/mol
ADP eli adenosiinidifosfaatti on runsasenergiainen yhdiste, josta muodostuu adenosiinitrifosfaattia eli ATP:tä kun siihen lisätään entsymaattisesti fosfaattiryhmä.
Adenosiinidifosfaatin kemiallinen kaava on C10H15N5O10P2, moolimassa 427,201 g/mol ja CAS-numero 58-64-0.
Aiheesta muualla

Terveysportti, metatesaurus: Adenosiinidifosfaatti
PubChem: Adenosine Diphosphate (englanniksi)
DrugBank: Adenosine-5'-Diphosphate (englanniksi)
KEGG: Adenosine 5'-diphosphate (englanniksi)
Nukleiinihapot ja niiden rakenneosat
Albert Llovera

| Albert Llovera |
| --- | --- |
 Llovera vuonna 2011
Henkilötiedot
Kansalaisuus:   Andorra
WRC-ura
Aktiivivuodet:  2001–
Kilpailuja:  29
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  0
MM-pisteitä:  0
Ensimmäinen kilpailu:  Katalonian ralli 2001
Viimeinen kilpailu:  Katalonian ralli 2012
Lloveran ohjauslaitteet S2000-luokan Fiat Grande Puntossa.
Albert Llovera Massana (s. 11. syyskuuta 1966) on andorralainen ralliautoilija ja entinen alppihiihtäjä.
Ura > Alppihiihto

Lloverasta tuli 17-vuotiaana vuoden 1984 Sarajevon olympialaisissa nuorin talviolympialaisiin osallistunut urheilija. Seuraavana vuonna hän halvaantui vyötäröstä alaspäin kilpailuonnettomuudessa, jälleen Sarajevossa järjestetyssä Euroopan cupin kilpailussa.
Ura > Ralli

Onnettomuutensa jälkeen Llovera vaihtoi moottoriurheiluun ja aloitti rallin ajamisen käsihallintalaitteiston avulla. Hän voitti käsihallintalaitteistolla varustetulla autolla vuonna 1989 kotimaansa Peugeot Rally Cupin.
Ensimmäisen MM-rallinsa Llovera ajoi vuoden 2001 Katalonian rallissa. Hänen paras sijoituksensa on myös kyseisestä rallista vuodelta 2010, jolloin hän sijoittui 17:nneksi.
Llovera on kilpaillut pääasiassa Fiateilla.
Kaikki muuttuu

Kaikki muuttuu voi tarkoittaa seuraavia:
Kaikki muuttuu, KOM-teatterin albumi vuodelta 1974
Kaikki muuttuu, Pelle Miljoonan albumi vuodelta 1992
Kaikki muuttuu, Jani Wickholmin albumi vuodelta 2004.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kaikki muuttuu”, voi hakea sivunnimihaulla, laajalla sivunnimihaulla tai tekstihaulla.
Karl Jäger

Karl Jäger
Karl Jäger  (20. syyskuuta 1888 – 22. kesäkuuta 1959) oli sveitsiläissyntyinen natsijohtaja toisen maailmansodan aikana.
Jäger syntyi Schaffhausenissa. I maailmansodassa hän sai ensimmäisen luokan rautaristin. Hän liittyi natsipuolueeseen 1923 (jäsennumerolla 359269) ja SS:ään 1932 (jäsennumerolla 62823). Hänet komennettiin ensin Ludwigsburgiin ja sitten Ravensburgiin 1935, ja Münsteriin 1938 missä hänestä tuli paikallisen Sicherheitsdienstin (SD) toimiston päällikkö. Alankomaiden invaasion aikana 10. toukokuuta 1940, Jäger nimitettiin Einsatzkommando 3:sen komentajaksi Einsatzgruppe A:n yksikköön.
Heinäkuusta 1941 syyskuuhun 1943 Jäger oli sijoitettu komentajaksi SD Einsatzkommando 3:seen Kaunasiin Liettuaan. Tänä aikana yksityiskohtaisesti laskelmoituja raportteja massamurhista välitettiin rutiininomaisesti hänen esimiehilleen. Joitakin raportteja säilyi sodan yli ja niitä alettiin kollektiivisesti nimittää "Jäger-raporteiksi".
Hänet komennettiin takaisin Saksaan loppuvuodesta 1943, ja nimitettiin SD:n komentajaksi Reichenbergiin Sudeettimaahan.
Jäger pakeni liittoutuneiden sotavankeutta sodan jälkeen omaksumalla väärän henkilöllisyyden ja onnistui sulautumaan takaisin yhteiskuntaan puutarhurina, kunnes hänen raporttinsa löydettiin maaliskuussa 1959. Hänet pidätettiin ja asetettiin syytteeseen sotarikoksista, jolloin Jäger teki itsemurhan vankilassa Hohenaspergissa odottaessaan oikeudenkäyntiä kesäkuussa 1959.
"Jäger-raportti" osoittaa selvästi että Jägerin erikoisyksikkö osallistui Liettuan juutalaisten systemaattiseen tuhoamiseen [lähde? ].
Kaikki mitä luulit tietäväsi onkin väärin!

| Kaikki mitä luulit tietäväsi onkin väärin !> Allt som du trodde du visste men som faktiskt är alldeles fel! |
| --- | --- |

Alkuperäisteos
Kirjailija:  Ulf Ivar Nilsson
Kieli:  ruotsi
Kustantaja:  Bokförlaget Semic
Julkaistu:  2000
Sivumäärä:  168
ISBN:  978-91-48-52089-2
Suomennos
Suomentaja:  Laila Rauhamaa
Kustantaja:  Helmi Kustannus
Julkaistu:  2003
Sivumäärä:  208
ISBN:  951-556-011-X
Löydä lisää kirjojaKirjallisuuden teemasivulta
Kaikki mitä luulit tietäväsi onkin väärin! (ruots. Allt som du trodde du visste men som faktiskt är alldeles fel!) on ruotsalaisen Ulf Ivar Nilssonin kirjoittama tietokirja. Kirjan idea on kertoa asioista, joiden oletetaan olevan totta, mutta se ei ole sitä. Suomenkielisen painoksen on kustantanut Helmi Kustannus.
Kaikki mussa rakastaa kaikkea sun

| ”Kaikki mussa rakastaa kaikkea sun” Anna Abreu |
| --- | --- | --- |

Singlen tiedot
 Albumilta: Sensuroimaton versio
 Julkaistu: 14. huhtikuuta 2016
 Formaatti: digitaalinen lataus
 Tekijä(t): Jonas W. Karlsson, Thomas Kirjonen, Lasse Kurki, Maija Vilkkumaa, Anna Abreu
 Tyylilaji: pop
 Kesto: 03.44
 Levy-yhtiö: Warner Music Finland
Listasijoitukset
 Suomen virallinen lista: * Singlelista: 11. * Latauslista: 1. * Radiosoittolista: 32. * Striimatuimmat: 20.
Anna Abreun muut singlet
| ”Grindaa ja flowaa” 2016 | ”Kaikki mussa rakastaa kaikkea sun” 2016 | ”Räjäytä mun mieli” 2016 |
”Kaikki mussa rakastaa kaikkea sun” on neljäs single suomalaislaulaja Anna Abreun kuudennelta studioalbumilta Sensuroimaton versio. Singlen julkaisi 14. huhtikuuta 2016 Warner Music Finland.
Kappaleen ovat säveltäneet Jonas W. Karlsson, Thomas Kirjonen sekä Lasse Kurki ja sanoittaneet Kurki, Maija Vilkkumaa sekä Abreu itse.
Kappale nousi Suomen virallisella listalla suoraan latauslistan ykköseksi viikolla 16/2016. Singlelistalla se oli parhaimmillaan 11. sijalla samalla viikolla. Striimatuimmat-listalla kappaleen paras sijoitus oli 20:s viikolla 17/2016 ja radiosoittolistalla 32:s viikolla 18/2016.
Abreun mukaan kappale kertoo "siitä tunteesta, kun rakastaa jotain niin paljon, että se pelottaa" sekä "kaukosuhteesta ja siihen liittyvästä kaipauksesta".
Abreu esitti kappaleen jo ennen sen julkaisua Saturday Night Live -ohjelmassa MTV3-televisiokanavalla 2. huhtikuuta.
Alcochete

| Alcochete |
| --- | --- |
 lippu:  vaakuna
 Alcochete Portugalin kartalla
 Koordinaatit: 38°45′N, 8°58′W 
Valtio:  Portugali
Alue:  Lissabonin alue
Ala-alue:  Setúbalin niemimaa
Piiri:  Setúbal
Hallinto:  
 – Hallinnon tyyppi:  Kunta
 – Pormestari:  Luís Franco
Pinta-ala:  
 – Kokonaispinta-ala:  128,36 km²
Väkiluku (2011):  17 569
 
 www.cm-alcochete.pt 
Infobox OKVirheellinen NIMI-arvo: 
Alcochete on kunta Setúbalin piirissä, Portugalissa. Sen pinta-ala on 128,4 neliökilometriä [lähde? ] ja väkiluku noin 17 600. Kaupungissa sijaitsee Sporting Clube de Portugalin jalkapalloakatemia. Alue on kehittynyt merkittävästi Euroopan pisimmän sillan, Vasco da Gama -sillan läheisyyden ansiosta.
Alcocheten nykyinen pormestari on Luís Franco. Kunnan juhlapäivä on 24. kesäkuuta.
Portugalin kuningas Emanuel I syntyi Alcocheten kylässä vuonna 1469.
Freguesiat

Alcochete
Samouco
São Francisco
Aiheesta muualla

Kuvia tai muita tiedostoja aiheesta Alcochete Wikimedia Commonsissa
Viralliset sivut (portugaliksi)
Setúbalin piirin kunnat
Alcácer do Sal
Alcochete
Almada
Barreiro
Grândola
Moita
Montijo
Palmela
Santiago do Cacém
Seixal
Sesimbra
Setúbal
Sines
Karl Kani

Karl Kani (oik. Carl Williams, s. 1968 Brooklyn, New York, Yhdysvallat) on muotisuunnittelija, hiphop-vaatemerkki Karl Kanin perustaja ja Toimitusjohtaja.[lähde? ] Katumuoti-brändi Karl Kani syntyi Brooklynissä New Yorkissa vuonna 1989 Williamsin ollessa vain 16-vuotias. Karl Kani nousi huimaan suosioon ja tietoisuuteen 90-luvulla, jolloin sen ajan suosiossa olleet rap-artistit, kuten  Tupac Shakur alkoivat pukemaan Karl kanin tuotteita.[lähde? ]
Aiheesta muualla

Karl Kanin verkkosivut (englanniksi)
Matthew Davis

| Matthew Davis |
| --- | --- |
 Matthew Davis vuonna 2013.
Henkilötiedot
Koko nimi:  Matthew W. Davis
Syntynyt: 8. toukokuuta 1978 (ikä 46)  Salt Lake City, Utah, Yhdysvallat
Ammatti:  näyttelijä
Näyttelijä
Aktiivisena:  2000–
Merkittävät roolit:  Alaric Saltzman (Vampyyripäiväkirjat)
Aiheesta muualla
IMDb 
Elonet
Matthew W. ”Matt” Davis (s. 8. toukokuuta 1978) on yhdysvaltalainen näyttelijä, joka tunnetaan parhaiten roolistaan Warner Huntington III:na elokuvassa Blondin kosto ja Alaric Saltzmanina televisiosarjassa Vampyyripäiväkirjat.